Komuna e Rozhajës

Gjon Shllaku lindi më 1960 në qytetin e Shkodrës në një familje të njohur për traditat muzikore, ka përfunduar në 1979 me rezultate të larta Liceun Artistik "Prenkë Jakova" të qytetit të tij, duke u diplomuar si pianist. Në vitin 1984 diplomohet në degën e kompozicionit me Pedagog Çesk Zadejën, mbasi ka realizuar me sukses Baletin "Nuse Arbana", në përfundim të studimeve  pranë Akademisë  së Arteve në Tiranë.

Zhvillon aktivitetin e tij profesional si mësues i lëndeve të Harmonisë e të Analizës së Formës pranë Liceut Artistik "Prenkë Jakova", ku kryen edhe detyrën drejtuesit të Sektorit të Lëndeve Teorike.

Si kompozitor ka shkruar vepra vokale dhe instrumentale mes të cilave: Uverturë për Orkestër, Fantazi për Violinë e Orkestër, Operetë, muzikë për femijë etj.

Zhvillon aktivitet koncertal, kryesisht si koncertmaëster i solistëve të shquar shqipëtarë. Në rolin e Dirigjentit, drejton Korin e Katedrales së Shkodrës si Kapelmaester i saj, aktualisht është i angazhuar pranë Korit Polifonik "Prenkë Jakova", të cilin e ka krijuar në vitin 1997.

Është President i Shoqatës Kulturore Artistike "Prenkë Jakova" që nga themelimi i saj.

Krijimtaria
Veprat muzikore të shkruara nga Gjon Shllaku:


 * 1) Romancë per violinë e pianofortë, 1984, ekzekutuar në Koncertin e Studentit, solist Lorenc Radovani, piano Gjon Shllaku.
 * 2) Fantazi për violinë e orkestër, 1984, ekzekutuar në Konkursin Kombëtar të Orkestrave Sinfonike në Durrës, tetor 1984. Solist Lorenc Radovani.
 * 3) Momente muzikore nga baleti “Nuse Arbana”, 1984. Ekzekutuar nga Ansambli i Harqeve Shkodër neëqershor 1985 në teatrin “Migjeni”.
 * 4) Sonatinë për violinë e pianofortë,1984. ekzekutuar në I.L.A, solist Lorenc Radovani, piano Gjon shllaku.
 * 5) Rondo – Koncertale per pianofortë e Orkester.1985, ekzekutuar në Konkursin Kombëtar të Shkollave Artistike, mars 1986. Orkestra Sinfonike e Skollës Artistike “Prenkë Jakova” Shkodër, Dirigjent Aleksander Qyteza, soliste Elda Laro.
 * 6) Suite nga baleti “Nuse Arbana”.1986. Ekzekutuar në Konkursin Kombëtar të Orkestrave Sinfonike, tetor 1986. Orkestra Sinfonike e Shtepisë së Kulturës Shkodër, Dirigjent Jetmir barbullushi.
 * 7) Divertisment për orkestër Fëmijesh, 1986, orkestra e fëmijeve të Shkollës Artistike “P.Jakova” Dir. Aleksander Qyteza.
 * 8) Uverturë - 1987. Ekzekutuar në Konkursin Kombeëar të Orkestrave Sinfonike të Skollave Artistike, Durrës tetor 1987.Orkestra Sinfonike e Shkollës Artistike “P.Jakova”, dirigjent Aleksander Qyteza.
 * 9) Operetë për femijë,libreti Fadil Kraja, vënë në skenë nga Shtepia e Pionierëve Shkodër nëntor 1988.Regjisor Fatbardh Smaja, Orkestra Sinfonike e Shtepisë së Kulturës Shkodër dirigjent Kujtim Alia.

KORI POLIFONIK PRENKË JAKOVASHKODËR
CURRICULUM VITAE Eshtë krijuar në vitin 1997 nga Gjon Shllaku dhe zhvillon aktivitetin e tij në përbërje të Shoqatës Kulturore Artistike“Prenkë Jakova''– Shkodër. Përbëhet nga muzikantë profesionsitë dhe ka meriten të jetë i pari kor në Shqipëri, që i dedikohet në mënyrë të plotë polifonisë klasike perëndimore, duke qenë njëkohësisht i lidhur ngushtë me vlerat e çmueshme të artit popullor shqiptar. Ky kor mban emrin e muzikantit të madh Prenkë Jakova, kompozitor ,dirigjent i korit , orkestrës e bandës, i shquar ndër të tjera si krijues i Operas Kombëtare Shqiptare. Në vitet e para të jetës artistike, Kori Polifonik "Prenkë Jakova" ka arrtur suksese të çmueshme në shumë koncerte, si në ato të Krishtlindjes, të Javës së Madhe apo në koncetin në mbyllje të Simpoziumt Katekistik Ndërshqiptar. Në bashkepunim me Korin Polifonik "Josquino Salepico" te Molfetes (Itali), ka prodhuar një C.D. me këngë popullore shqiptare e muzikë polifonike, mes të cilave dhe Meshën Polifonike të "Shën Kollit" të Salvatore Pappagallos, regjistruar nga Radio Vatikani, që u publikua me titullin "Jubileu Koral 2000". Ka zhvilluar disa turne në qytete të ndryshme të Italisë, si në Rajonin e Pulias, e në Romë (1998-1999) , në Venezia , Modena  (2001) , në Pstoia , Borgo San Lorenzo dhe në Javën e Kulturës Shqiptare organizuar në Firenze, duke kënduar në Salone de'500 – Palazzo Vecchio (2002). Ka marre pjese me shume sukses ne Festivalin Nderkombetar Koral “Tirana 2000”. Kori Polifonik "Prenkë Jakova" ka marre pjesë në Konkursin e VIII Internacional të Muzikës Korale "Orlando di Lasso" në Camerino - Marche ( 2001), ku është vlerësuar me medaljen e bronzit në kategorinë më të lartë. Në vitin 2001 së bashku me Korin e Akademisë Muzikore të Cetinës (Mali i Zi) ka formuar një formacion të ri koral, shqiptaro-malazez i quajtur "Lake Airs", i cili ka zhvilluar disa koncerte në Shkodër, si dhe në Bar,Tivat e Vir-Pazar të Malit të Zi. Të rinjtë shqiptarë e malazezë, duke kënduar së bashku për të parën herë në historinë e turbullt të dy vëndeve, kanë dhënë një kontribut të madh në ndërtimin e paqes e të bashkepunimit mes dy popujve fqinjë. Në shtator të vitit 2002, ka marrë pjesë në përkujtimin e pesë-vjetorit të vdekjes së Nanë Terezes në Gjakovë (Kosovë). Në qershor te vitit 2003, vleresohet per nivel shume te larte ne Festinalin XV te Koreve TEHO ne Maqedoni duke u nderuar me diplomë të veçantë. Gjatë vitit 2004, ka zhvilluar aktivitet të suksesëshëm brënda dhe jashtë vëndit, ku veçohet turneu koncertal ne Kroaci dhe në disa qytete të Hungarisë si Estergom, Oroshaza, Budapest etj. Merr pjesë në Festivalin e Koreve të Dhomës në Kragujevac (Serbi) gusht 2006, ku vlësohet mes koreve më të mira për repertorin dhe  interpretim e nivelit të lartë. Me 27.02.2007 realizon me mbështetjen e Institutit të Kulturës Italiane në Stamboll,premierën absolute të “Petite Messe Solennelle” të Rossinit në bashkëpunim me solistë italianë dhe pianistin e mirenjohur italin Michelle Campanella.